Folketing
2002-12-03

Jeg er meget overrasket over at høre, at fru Charlotte Antonsen kan oplyse, at udenrigsministeren har bidraget med det her. Men vi må se, hvad ministeren vil svare. Det, jeg så vil spørge fru Charlotte Antonsen om - for det er jo det, debatten handler om - er, om det skal forstås sådan, at fru Charlotte Antonsen nu giver tilsagn om, at uanset hvordan det skal skrues sammen, forretningsorden eller beretning, så er fru Charlotte Antonsen indstillet på sammen med os andre at være med til at finde en løsning, således at der, hvor der er åbne møder i EU's Ministerråd, også er åbne møder i Folketingets Europaudvalg. Hvis vi er enige om det, vil jeg gerne give det løfte, at jeg ikke skal påberåbe mig nogen del af æren overhovedet, bare det bliver vedtaget. Hvis det er en forudsætning - det kan jeg høre at det er - så er det hermed løst.